A Bizottság határozata
(1993. február 5.)
a vágásra szánt lófélék behozatalára vonatkozó állat-egészségügyi feltételekről és a szükséges állatorvosi bizonyítványokról
(93/196/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 92/361/EGK irányelvvel [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 15. cikke a) pontjára, valamint 16. és 18. cikkére,
tekintettel a legutóbb a 92/438/EGK határozattal [3] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre [4] és különösen annak 4. cikkére,
mivel a legutóbb a 93/100/EGK bizottsági határozattal [5] módosított 79/542/EGK tanácsi határozat [6] meghatározta azon harmadik országok jegyzékét, amelyekből a tagállamok a lófélék behozatalát engedélyezik;
mivel emellett figyelembe kell venni a fenti listán szereplő egyes harmadik országok régiókba sorolását a legutóbb a 92/161/EGK határozattal [7]módosított 92/160/EGK bizottsági határozat [8] alapján;
mivel a felelős nemzeti állatorvosi hatóságok vállalták azt, hogy értesítik a Bizottságot és a tagállamokat 24 órán belül fax, távirat vagy telex útján a lófélék bármilyen, a Nemzetközi Állat-egészségügyi Hivatal (OIE) A. és B. jegyzékében szereplő fertőző vagy ragályos betegségének előfordulásáról, vagy az ilyen betegség elleni vakcinázás elfogadásáról, vagy - megfelelő időtartamon belül - a lófélékre vonatkozó nemzeti behozatali szabályok bármilyen változásáról;
mivel a lófélék vágás céljából történő behozatalára előírandó feltételek a 86/469/EGK tanácsi irányelv [9] azon követelményeinek sérelme nélkül érvényesek, miszerint lófélékben hízlalás céljából semmilyen tireosztatikus, ösztrogén, androgén vagy gesztagén hatású anyag nem használható;
mivel rendelkeztek a vágásra szánt lófélék szállítmányának állatorvosi kísérő bizonyítványáról, feltéve hogy az állatokat megfelelően megjelölték és azonosították; mivel ezért szükség van a vágásra szánt lófélék egyértelmű és kitörölhetetlen megjelölésének kialakítására;
mivel a lófélék különböző kategóriái saját jellemzőkkel rendelkeznek, és behozataluk különböző célokra engedélyezett; mivel ebből következően különböző egészségügyi követelményeket kell megállapítani a közvetlenül a rendeltetési vágóhídra küldött vágásra szánt lófélékre és a valamilyen piacon vagy gyűjtőközponton áthaladó vágásra szánt lófélékre;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 92/160/EGK határozat sérelme nélkül a tagállamok engedélyezik a bal elülső láb patáján legalább 3 cm nagyságú, "S" besütéssel jelölt olyan vágásra szánt lófélék behozatalát a 79/542/EGK határozat mellékletének I. részében található harmadik országból,
i. amelyek - ha azokat közvetlenül arra a vágóhídra küldték, ahol levágásra kerülnek az érkezést követő öt napon belül és a Közösségbe való érkezést követő legfeljeb öt napon belül - megfelelnek az e határozat I. mellékletében foglalt követelményeknek. Ha azonban a lófélék nyolc napnál hosszabb tengeri útnak vannak kitéve, akkor a tagállamok dönthetnek úgy, hogy ezek a lófélék a vágóhídra érkezést követő 21 napon belül kerüljenek levágásra, feltéve hogy ezek a vágóhídon maradnak a hatósági állatorvos napi felügyelete mellett. A tagállamok értesítik a Bizottságot ezekről az esetekről; vagy b
ii. amelyek - ha vágásuk előtt valamilyen piacon vagy gyűjtőközponton haladnak át - megfelelnek a II. melléklet követelményeinek.
2. cikk
Ennek a határozatnak a tagállamok a címzettjei.
Kelt Brüsszelben, 1993. február 5-én.